da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da en en de da da en da en da hbs_lat nb da da da da da en hbs_lat nl da da da nb fa de da da da da da en da da da da da da da da da da da da sv sv de es eu da da ru de it wa da en zh de it wa da en zh en en en en en en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Østrogenreceptor-modulerende stoffer (SERM) (osteoporose) - information til sundhedsfaglige - Medicin.dk
Lars Rejnmark (Forfatter), Dansk Knoglemedicinsk Selskab
Bjarne Lühr Hansen (Referent), Dansk Selskab for Almen Medicin
Indledning | Anvendelsesområder | Behandlingsvejledning | Præparatvalg | Doseringsforslag | Nedsat lever- og/eller nyrefunktion | Kontraindikationer | Forsigtighedsregler | Patientsikkerhed | Bivirkninger | Interaktioner | Graviditet | Amning | Forgiftning | Farmakodynamik | Farmakokinetik | Tilskud | Præparater | Referencer
Raloxifen tilhører gruppen af Selective Estrogen Receptor Modulators (SERM), der udgøres af stoffer, der har varierende selektiv agonistisk eller antagonistisk virkning på væv, der påvirkes af østrogen. Raloxifen har østrogeneffekt på knogler og antiøstrogeneffekter på endometrium og mammavæv.
Raloxifen 60 mg p.o. dgl. virker antiresorptivt, hæmmer knogleomsætningen og øger knoglemassen. Efter 3 års behandling ses et fald i antallet af spinale frakturer på 35 % i forhold til placebo (63). Der er ingen dokumenteret effekt på ikke-vertebrale frakturer.
Raloxifenbehandling i 5,6 år hos postmenopausale kvinder med iskæmisk hjertesygdom har ingen effekt på antallet af kardiale hændelser, reducerer antallet af kliniske vertebrale frakturer med 35 %, reducerer risikoen for invasiv brystkræft med 44 %, men øger antallet af fatale apopleksier med 49 % (fra 1,4/1.000 år til 2,1/1.000 år), og risikoen for venøs tromboemboli med omkring 50 %. Der er ingen forskel i total dødelighed (982).
Forebyggelse af vertebrale osteoporotiske frakturer hos kvinder, som nyligt har passeret menopausen og er disponeret for brystkræft, eller som har bivirkninger af anden osteoporosebehandling. Da der ikke er påvist effekt på perifere frakturer, og behandlingen er ledsaget af en øget risiko for tromboemboliske komplikationer, bør raloxifen ikke være førstevalg og ikke anvendes til ældre. Der er ikke dokumenteret effekt ved steroidinduceret osteoporose. Behandlingen er ikke effektiv til reduktion af vasodilatation (hedestigninger) eller andre menopausesymptomer, som er forbundet med østrogenmangel.
Raloxifen gives som tabletbehandling i en daglig dosis på 60 mg. Behandlingen bør kombineres med tilskud af calcium og D-vitamin. Der bør foretages knoglemineralbestemmelse efter 2-3 år for at vurdere behandlingseffekten og styrke compliance.
Ved behandlingssvigt (se Farmakologisk frakturprofylakse) skiftes til en mere effektiv behandling. Den optimale varighed af behandlingen er ikke kendt. Da raloxifen ikke deponeres i knoglevævet, er der næppe langtidseffekter efter ophør med behandling.
Bivirkninger omfatter vasodilatation (hedestigninger), influenzalignende syndrom samt perifert ødem, lægkramper og galdesten. Pga. en øget risiko for tromboemboliske komplikationer bør raloxifen seponeres ved længerevarende sygdom, der medfører immobilisation, og før elektiv kirurgi. Behandlingen bør ikke genoptages før patienten er fuldt mobiliseret. Forsigtighed tilrådes endvidere ved risikofaktorer for apopleksi, fx tidligere transitorisk cerebral iskæmi eller atrieflimren.
filmovertrukne tabletter  60 mg
84 stk. (blister) (Abacus)
filmovertrukne tabletter  60 mg
84 stk. (blister) (2care4)
filmovertrukne tabletter  60 mg
84 stk. (blister) (Orifarm)
982. Barrett-Connor E, Mosca L, Collins P et al. Effects of raloxifene on cardiovascular events and breast cancer in postmenopausal women. N Engl J Med. 2006; 355(2):125-37, https://pubmed.ncbi.nlm.nih.gov/16837676/ (Lokaliseret 10. december 2021)
63. Ettinger B, Black DM, Mitlak BH et al. Reduction of vertebral fracture risk in postmenopausal women with osteoporosis treated with raloxifene: results from a 3-year randomized clinical trial. Multiple Outcomes of Raloxifene Evaluation (MORE) Investigators. JAMA. 1999; 282(7):637-45, https://pubmed.ncbi.nlm.nih.gov/10517716/ (Lokaliseret 1. december 2021)
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø